༢༠༡༧ལོའི་ཟླ་བཅུ་བའི་ཚེས་ལྔ་ཉིན།བཀྲ་ཤིས་མཚོ་མོ་ལ་དངུལ་ཁང་གི་བརྡ་འཕྲིན་འབྱོར་ནས།ཁྱོད་ཀྱི་དངུལ་བྱང་ལས་སྒོར་མོ་སྟོང་ལྔ་བཏང་བྱུང་།ཟེར།དེ་མ་ཐག་བཀྲ་ཤིས་མཚོ་མོས་དངུལ་བྱང་གཞན་གྱིས་བརྐུས་བྱུང་བར་བསམ་ནས་དངུལ་ཁང་དུ་སོང་སྟེ།འགྲོ་སོང་ཞིབ་ཕྲའི་རྩིས་ཐོ་བླངས།རྩིས་ཐོར་བལྟས་མ་ཐག་ཁོ་མོ་ཧ་ལས་ཤིང་ཧང་སང་བར་བྱས།ཟླ་བ་གསུམ་གྱི་རིང་ལ་ཁོ་མོའི་དངུལ་བྱང་ལས་དངུལ་བྱང་ཨང་གྲངས་གཅིག་གི་སྟེང་ལ་སྒོར་མོ་ཁྲི་ལྔ་ལྷག་བསྐུར་འདུག།དངུལ་ཁང་གི་ལས་བཟོ་མི་སྣས་དངུལ་བྱང་གཞན་གྱིས་བརྐུས་པ་མིན་པར་ཐག་བཅད་རྗེས།ཁོ་མོས་ད་ལྟ་མཐོ་འབྲིང་འགྲིམ་གྱིན་པའི་རང་གི་བྱིས་པ་ཡིད་ལ་ཤར་བྱུང་།ཁོས་དུས་རྒྱུན་དུ་མོའི་ཁ་པར་ཁྱེར་ནས་རྩེད་ཀྱིན་ཡོད།ཁོ་མོ་ཕྱིར་ཁྱིམ་ལ་ཐོན་རྗེས་ཁ་སྤོ་ཁ་ནས་ལངས་ཤིང་ཞེ་སྤོ་གཏིང་ནས་ལངས་ཏེ།ཁོང་ཁྲོ་དྲག་པོས་རང་གི་བུ་ལ་དྲིས་པ་ན།བུ་ཡིས་ཀྱངངས་བསྐུར་བ་ཡིན།ཞེས་ཁས་ལེན་བྱས་སོང་།